Oficialusis leidinys L 087 , 21/03/1998 p. 0014 - 0016



Tarybos sprendimas 1998 m. kovo 16 d. iš dalies keičiantis Sprendimus 95/409/EB, 95/410/EB ir 95/411/EB dėl mikrobiologinio tyrimo, atliekamo su Suomijai ir Švedijai skirta mėsa, metodų (98/227/EB) EUROPOS SĄJUNGOS TARYBA, atsižvelgdama į Europos ekonominės bendrijos steigimo sutartį, atsižvelgdama į Komisijos pasiūlymą, atsižvelgdama į 1964 m. birželio 26 d. Tarybos direktyvą 64/433/EEB dėl sveikatos reikalavimų šviežios mėsos gamybai ir prekybai [1], ypač į jos 5 straipsnio 3 dalies a punktą, atsižvelgdama į 1971 m. vasario 15 d. Tarybos direktyvą 71/118/EEB dėl sveikatos problemų, turinčių įtakos šviežios paukštienos gamybai ir pateikimui į rinką [2], ypač į jos 5 straipsnio 3 dalies a punktą, atsižvelgdama į 1990 m. spalio 15 d. Tarybos direktyvą 90/539/EEB dėl gyvūnų sveikatos reikalavimų, reglamentuojančių Bendrijos vidaus prekybą naminiais paukščiais ir perinti skirtais kiaušiniais ir jų importą iš trečiųjų šalių [3], ypač į jos 10b straipsnio 1 dalį, kadangi Veterinarijos mokslinis komitetas 1996 m. birželio 3 d. ataskaitoje pateikė savo nuomonę dėl mikrobiologinio tyrimo metodų, siūlančių lygiavertes garantijas, ir kadangi į tai turi būti atsižvelgta; kadangi būtina iš dalies pakeisti Sprendimus 95/409/EB [4], 95/410/EB [5] ir 95/411/EB [6], reglamentuojančius kai kurių Suomijai ir Švedijai skirtos mėsos rūšių mikrobiologinį mėginių tyrimą, siekiant sudaryti galimybę, pirma, taikyti mikrobiologinį metodą, siūlantį nuomonėje minimas lygiavertes garantijas, ir antra, pripažinti naujus metodus, siūlančius lygiavertes garantijas; kadangi prieš patvirtinant naujus lygiavertes garantijas siūlančius metodus būtina nustatyti glaudaus Komisijos ir valstybių narių bendradarbiavimo tvarką, kuri būtų analogiška Direktyvos 64/433/EEB 16 straipsnyje, Direktyvos 71/118/EEB 21 straipsnyje arba Direktyvos 90/539/EEB 32 straipsnyje nustatytajai tvarkai, PRIĖMĖ ŠĮ SPRENDIMĄ: 1 straipsnis Sprendimo 95/409/EB priedo C skyrius pakeičiamas taip: "C SKYRIUS MIKROBIOLOGINIO MĖGINIŲ TYRIMO METODAS Mikrobiologinis salmonelių tyrimas atliekamas taikant Tarptautinės standartizacijos organizacijos standartą ISO 6579: 1993 arba pataisytas jo redakcijas, arba taikant Šiaurės šalių maisto analizės komiteto aprašytą metodą (NMKL metodas Nr. 71, ketvirtoji redakcija, 1991) arba pataisytas jo redakcijas. Be to, Direktyvos 64/433/EEB 16 straipsnyje nustatyta tvarka leidžiama taikyti ir lygiavertes garantijas siūlančius metodus. Jei valstybės narės užginčija analizės rezultatus, Tarptautinės standartizacijos organizacijos standartas ISO 6579: 1993 arba jo pataisytos redakcijos turi būti laikomi pamatiniu metodu." 2 straipsnis Sprendimo 95/410/EB A priedo 3 punktas pakeičiamas taip: "3. Mikrobiologinis mėginių tyrimo metodas Mikrobiologinis salmonelių tyrimas atliekamas taikant standartinį Tarptautinės standartizacijos organizacijos standartą ISO 6579: 1993 arba pataisytas jo redakcijas, arba taikant Šiaurės šalių maisto analizės komiteto aprašytą metodą (NMKL metodas Nr. 71, ketvirtoji redakcija, 1991) arba pataisytas jo redakcijas. Be to, Direktyvos 90/539/EEB 32 straipsnyje nustatyta tvarka leidžiama taikyti ir lygiavertes garantijas siūlančius metodus. Jei valstybės narės užginčija analizės rezultatus, Tarptautinės standartizacijos organizacijos standartas ISO 6579: 1993 arba jo pataisytos redakcijos turi būti laikomi pamatiniu metodu." 3 straipsnis Sprendimo 95/411/EB priedo C skyrius pakeičiamas taip: "C SKYRIUS MIKROBIOLOGINIS MĖGINIŲ TYRIMO METODAS Mikrobiologinis salmonelių tyrimas atliekamas taikant Tarptautinės standartizacijos organizacijos standartą ISO 6579: 1993 arba pataisytas jo redakcijas, arba taikant Šiaurės šalių maisto analizės komiteto aprašytą metodą (NMKL metodas Nr. 71, ketvirtoji redakcija, 1991) arba pataisytas jo redakcijas. Be to, Direktyvos 71/118/EEB 21 straipsnyje nustatyta tvarka leidžiama taikyti ir lygiavertes garantijas siūlančius metodus. Jei valstybės narės užginčija analizės rezultatus, Tarptautinės standartizacijos organizacijos standartas ISO 6579: 1993 arba jo pataisytos redakcijos turi būti laikomi pamatiniu metodu." 4 straipsnis Šis sprendimas skirtas valstybėms narėms. Priimta Briuselyje, 1998 m. kovo 16 d. Tarybos vardu Pirmininkas J. Cunningham [1] OL L 121, 1964 7 29, p. 2012/64. Direktyva su pakeitimais, padarytais Direktyva 95/23/EB (OL L 243, 1995 10 11, p. 7). [2] OL L 55, 1971 3 8, p. 23. Direktyva su pakeitimais, padarytais Direktyva 96/23/EB (OL L 125, 1996 5 23, p. 10). [3] OL L 303, 1990 10 31, p. 6. Direktyva, iš dalies pakeista 1994 m. Stojimo aktu. [4] OL L 243, 1995 10 11, p. 21. [5] OL L 243, 1995 10 11, p. 25. [6] OL L 243, 1995 10 11, p. 29. --------------------------------------------------